b'\n_START_ARTICLE_\nKarwar\n_START_SECTION_\nHist\xc3\xb2ria\n_START_PARAGRAPH_\nEl poble de Kadwad o Karwar estava situat a la riba del Kali Nadi, a uns 5\xc2\xa0km a l\'est de la moderna Karwar. Al segle XVII el "desdi" (superintendent) de Kadwad era un dels principals oficials del sultanat de Bijapur al qual pertanyia. In 1638 la fama de la pebre de Sonda va induir a la Companyia de Sir William Courten a obrir una factoria a Kadwad que el 1690 era prospera i exportava teixits fins que es feien a l\'interior cap a l\'est, a Hubli i altres llocs, feina que emprava 50000 treballadors; a m\xc3\xa9s produ\xc3\xafa pebre i altres esp\xc3\xa8cies i tamb\xc3\xa9 alguns altres teixits. _NEWLINE_El 1665 Sivaji, el fundador de l\'estat maratha, va cobrar contribuci\xc3\xb3 a la factoria; el 1673 el governador militar mogol de la zona (fawjdar) amb seu a Kadwad va assetjar la factoria. El 1674 Sivaji va cremar la ciutat per\xc3\xb2 la factoria no va patir cap dany, per\xc3\xb2 des de 1675 els caps locals van comen\xc3\xa7ar a demanar contribucions i els anglesos es van retirar el 1679; van retornar el 1682 i la van fer encara m\xc3\xa9s gran, per\xc3\xb2 el 1684 en foren expulsats perqu\xc3\xa8 la tripulaci\xc3\xb3 d\'un vaixell va matar una vaca sagrada, per\xc3\xb2 van poder tornar. El 1685, els portuguesos van instigar al desdi de Kadwad i al de Sonda a la revolta. Els deu darrers anys del segle els holandesos van intentar suplantar als anglesos en el comer\xc3\xa7 del pebre; el 1697 la ciutat fou saquejada pels marathes. El 1715 el vell fort de Kadwad fou enderrocat i el senyor local de Sonda va construir el fort de Sadashivgarh que va comprometre la seguretat de la factoria i davant l\'hostilitat del senyor de Sonda, la factoria fou evacuada el 1720. No van aconseguir guanyar el favor del senyor de Sonda per recuperar l\'establiment fins al 1750. El 1752 els portuguesos van enviar una flota que va ocupar Sadashivgarh i van reclamar el monopoli del comer\xc3\xa7 de Karwar; com que estaven en posici\xc3\xb3 de for\xc3\xa7a els anglesos es van retirar altre cop. Al cap d\'uns anys Kadwad estava en ru\xc3\xafnes._NEWLINE_El 1862 els brit\xc3\xa0nics van decidir establir una nova capital pel districte de North Kanara (resultant de la divisi\xc3\xb3 del districte de Kanara i que havia estat incorporat a la presid\xc3\xa8ncia de Bombai) i van escollir un assentament de pescadors prop de l\'antiga Kadwad, que els anglesos anomenaven Karwar.'